विजयशांती श्रीनिवास
विजयशांती श्रीनिवास ( २४ जून १९६६) एक भारतीय चित्रपट अभिनेत्री, निर्माता आणि राजकारणी आहेत.  आपल्या ३० वर्षांच्या चित्रपट कारकिर्दीत, त्यांनी तेलुगू, तामिळ, मल्याळम, कन्नड आणि हिंदी असे विविध भारतीय भाषांमधील १८०हून अधिक वैशिष्ट्यीकृत चित्रपटांमध्ये भूमिका केल्या आहेत. दक्षिण भारतीय सिनेमाची त्यांना "द लेडी सुपरस्टार" आणि "लेडी अमिताभ" म्हणून मोठ्या प्रमाणात ओळखले जाते. पोलीस अधिकारीच्या भुमीकेत कर्तव्यम (१९९०) मध्ये संतुलन आणि संयम सह आक्रमकता आणि स्त्रीत्व दोन्ही दर्शविण्यासाठी त्यांना सर्वोत्कृष्ट अभिनेत्रीचा राष्ट्रीय चित्रपट पुरस्कार देण्यात आला. २००२ मध्ये तिला तमिळनाडू सरकारकडून कलाईममणी पुरस्कार मिळाला. त्यांना सहा फिल्मफेअर पुरस्कार दक्षिण व चार नंदी पुरस्कार मिळाले आहेत.

पूर्वीचे जीवन 
विजयशांतीचा जन्म २४ जून १९६६ रोजी मद्रास येथे एक तेलुगू कुटुंबात झाला.  त्यांची आई वरलक्ष्मी आणि वडील श्रीनिवास प्रसाद, जे तेलंगणाच्या वारंगल जिल्ह्यातून मद्रास येथे स्थायिक झाले. त्या प्रसिद्ध तेलुगू अभिनेत्री विजयललिताची भाची आहे. त्या म्हणतात की त्या मद्रासपेक्षा स्वतःला तेलंगणामधील असल्याचे समजणे पसंत करतात.

कारकीर्द 
भारतीराजा दिग्दर्शित कल्लुक्कुल इरम या तमिळ चित्रपटातील अग्रणी महिला म्हणून १९८० मध्ये वयाच्या १४ व्या वर्षी विजयशंतीने आपल्या अभिनय कारकिर्दीची सुरुवात केली. त्याच वर्षी विजया निर्मला दिग्दर्शित किलाडी कृष्णुडू या चित्रपटाद्वारे तिने तेलुगू चित्रपटसृष्टीत पदार्पण केले. तिला "विजया शांती" असे नाव देण्यात आले होते, जी तिच्या आत्या आणि ज्येष्ठ अभिनेत्री विजया ललिता यांच्यावर आधारित होते. सत्यम-शिवम (१९८१) या तेलगू चित्रपटात तिला भूमिकाही मिळाली ज्यात एन.टी. रामराव आणि अक्किनेनी नागेश्वर राव यांचा समावेश होता.

त्यांचा उल्लेखनीय चित्रपट नेती भरतम (१९८३) होता. तेथूनच त्यांनी महिला केंद्रित भूमिका साकारण्यास सुरुवात केली. १९८५ मध्ये प्रतिघाताना चित्रपटासाठी त्यांना पहिला नंदी पुरस्कार व फिल्मफेर पुरस्कार दक्षिण मिळाला. टी. कृष्णा दिग्दर्शित बऱ्याच चित्रपटांमध्ये त्यांनी अभिनय केला होता. १९९० च्या दशकात, ती एकमेव अभिनेत्री होती ज्याला भारतात सर्वाधिक मानधन मिळावे अशी मागणी होती, जी सहकलाकार रजनीकांत आणि चिरंजीवी यांच्या बरोबरीची होती.

१९८९ मध्ये, हिंदी चित्रपटसृष्टीत त्यांची ओळख अनिल कपूर यांच्यासमवेत के. विश्वनाथ यांनी केली चित्रपट ईश्वर मधुन. त्यांच्या इतर बॉलिवूड चित्रपटांमध्ये मुकद्दर का बादशाह (१९९०), अपराधी (१९९२), जमानत (१९९६), आणि गुंडागर्डी (१९९७) यांचा समावेश आहे. २००६ च्या नयुदम्मा चित्रपटानंतर त्यांनी चित्रपटसृष्टीतून विराम घेतला.

राजकारण 
१९९८ मध्ये तिने भारतीय जनता पार्टीमध्ये प्रवेश केला आणि सक्रियपणे प्रसिद्धीस सुरुवात केली. १९९६ मध्ये त्यांनी अखिल भारतीय अण्णा द्रविड मुन्नेत्र कळघमला पाठिंबा दर्शविला.

नंतर तेलंगणा मधील मेडक लोकसभा मतदारसंघातून २००९ च्या सार्वत्रिक निवडणुका जिंकल्यानंतर त्या संसदेच्या सदस्या झाल्या. ही निवडणुक त्यांनी तेलंगणा राष्ट्र समिती पक्षातून जिंकली.

संदर्भ 

इ.स. १९६६ मधील जन्म
तेलुगू चित्रपट अभिनेत्री
हिंदी चित्रपट अभिनेत्री
स्त्री चरित्रलेख
मेडकचे खासदार
१५ वी लोकसभा सदस्य
तेलंगणा राष्ट्र समिती पक्षातील राजकारणी‎